Industrien er placeret i "diamantdistriktet", lokaliseret i Ramat Gan i Tel Aviv-distriktet. Komplekset er sat sammen af fire bygninger, indbyrdes forbundet med gangveje. Hele handelsoperationen finder sted i komplekset. Diamond Tower i distriktet har verdens største diamanthandelsplads.  Industriens principper Den israelske diamantindustri garanterer for at alle diamanter er 100 % af naturlig oprindelse, og industrien deltager i Kimberly-processen, en autorisationplan med mål at forsikre mod at bloddiamanter når markedet.  Historie Siden det femtende århundrede, da en jødisk diamantsliber fra Antwerpen, Lodewyk van Berken, opfandt scaifen, en maskine med en roterende metalskive med fint diamantpulver til polering af diamanter, har diamantslibning været et traditionelt jødisk håndværk. Den israelske diamantindustri begyndte i 1937, før Den israelske uafhængighedserklæring, da den første diamantsliberi åbnede i Petah Tiqwa. Efter at staten blev etableret, ændret forbrugerøkonomien sig til en krigsøkonomi. Dette kom samtidig med højden på diamantkriserne, hvor mange krigshærgede økonomier kæmpede for at reetablere sig. Siden da er industrien fortsat med at vokse, og dermed er skabt en verdensleder inden for diamantindustri.